at sa pag iisip sa mga pagsalakay na ito, sa kapalaran ng mga kaawaawang sundalo at sa pakikipaglaban ng mga taga kapuluan na ayaw pasakop sa dayuhan, ay naisip ang pagtimbang ng mga pagkamatay, na, kung ang sa mga sundalo ay dakila sapagkat tumutupad sa kanilang katungkulan, ang sa mga taga kapuluan ay maluwalhati sapagkat ipinagtatanggol ang kanilang tinubuan. katakatakang kapalaran ang sa ilang bayan! aniya sapagkat ang isang manglalakbay ay lumunsad sa kaniyang dalampasigan, ay nawawalan na sila ng kalayaan at nagiging sakop alipin, hindi lamang ng manglalakbay, hindi lamang ng mga nagmamana sa mga ito, kundi ng kanila pang mga kababayan, at hindi sa isang panahon lamang kundi sa boong buhay na! katakatakang pag unawa sa katwiran! ang kalagayang itoy nagbibigay ng malaking karapatan upang lipulin ang lahat ng dayuhan na wariy siyang lalong mabangis na hayop na maitatapon ng dagat!